open-index/open-wikipedia-markdown huggingface dataset:
Nomfunelo Mabedla

Nomfunelo Rose-Mary Mabedla ke mopolotiki wa Aforika Borwa yo o emetseng African National Congress (ANC) le mokgatlho wa badiri. O kile a nna leloko la Palamente ya kokoano ya  Bosetšhaba fa gare ga 2009 le 2014.

## Tiro ya pele
Mabedla o simolotse tiro ya gagwe ya sepolotiki jaaka moemedi wa ditlhopho wa ANC ka 1994. Morago ga moo o ne a nna motlhokomedi wa lebenkele la Mokgatlho wa Badiri wa Bosetšhaba wa Thuto, Boitekanelo le ba ba Amanang go tloga ka 1996 go fitlha ka 2003 pele ga a nna mokwaledi wa selegae wa Khonkerese ya Mekgatlho ya Badiri ya Aforika Borwa. Morago ga se ka 2005, o ne a nna mothusa modulasetulo wa ANC wa lekala la Mmasepala wa Kgaolo wa Joe Gqabi mmogo le go nna ramatlotlo wa bona.

## Leloko la Palamente
thumb|Folaga kwa ntlong ya segosi e Mabedla a neng a atlega go e dira letsholo la gore e tlosiwe
Mabedla o ne a tlhophiwa go nna Leloko la Palamente ka 2009 mo ditlhophong tsa kakaretso tsa Aforika Borwa mo tikologong ya Pixley ka Seme kwa bokone ba Cape. Ka nako ya fa a le mo Palamenteng o ne a tlhophiwa go nna leloko la komiti ya Tshireletso.Ka 2012, o ne a etelela pele letsholo la go tlosa folaga ya pele ya Aforika Borwa go tswa mo leboteng sla Castle of Good Hope kwa Cape Town. Pele ga moo folaga ya bogologolo e ne e ntse e fofa fa thoko ga folaga ya gompieno ya Aforika Borwa le folaga ya United Kingdom, folaga ya Kgosana le folaga ya Netherlands, e le tshupiso ya hisetori ya maatla a a busitseng Aforika Borwa. Mabedla a re difolaga tse di neng di fofa di ne tsa mo tshwenya ka gore o ne a akanya gore di ne di emela puso ya bomorafe ya batho ba e seng basweu ba Aforika Borwa le gore di tshwanetse go nna mo musiamong. Ka go arabela, go ne ga dumalanwa gore difolaga tsotlhe ntle le folaga ya gompieno ya Aforika Borwa di ne di tshwanetse go tlosiwa mo seraleng mme di bewe mo musiamong wa ntlo ya phemelo.

Ka 2014, o ne a emela go tlhophiwa gape mo palong lya bosetšaba ba ANC mo nomorong ya 160. Le fa go ntse jalo, o ne a latlhegelwa ke setilo sa gagwe mo Palamenteng ka 2014 mo ditlhophong tsa kakaretso tsa Aforika Borwa go ya Democratic Alliance.

## Metswedi
Julie Kilian

**Juliana Danielle "Julie" Kilian** ke mopolotiki wa Aforika Borwa. O dirile jaaka Leloko la Kokoano Bosetšhaba ya Aforika Borwa mo makokong a mabedi a sepolotiki go tloga ka 2009 go fitlha ka 2019. O ne a emela Khonkerese ya Batho go tloga ka 2009 go fitlha ka 2014 le Khonkerese ya Bosetšhaba ya Aforika fa gare ga 2014 le 2019. Kilian e ne e le leloko le legolo la New National Party.

## Botshelo le tiro
Kilian o tsholetswe mo Aforika Borwa. O ne a nyala Johan Kilian.

Ka 1974, Kilian o ne a nna Mookamedi wa Puisano wa Lefapha la Tshedimosetso. Ene le monna wa gagwe ka bobedi e ne e le maloko a magolo a New National Party. E ne e le moeteledipele wa porofense wya lekoko kwa Gauteng fa ene a ne a emetse NNP kwa Lekgotleng la Peomolao la Porofense ya Gauteng mme a dira jaaka modulasetulo wa komiti ya thuto ya lekgotla la peomolao.

Ka 2008, Kilian le monna wa gagwe ba ne ba nna leloko la Khonkerese ya Batho. O ne a tlhophiwa kwa Kokoanong Bosetšhaba jaaka mongwe wa baemedi ba ntlha ba lekoko. E ne e le leloko la komiti ya photefolio ya ditlhaeletsano.

Pele ga ditlhophokakaretso tsa Aforika Borwa tsa 2014, Kilian o ne a rola tiro mo COPE mme a nna leloko la Khonkerese ya Bosetšhaba ya Aforika. E ne e le mongwe wa mapalamente a le mantsi a a neng a tlogela COPE ka ntlha ya dintwa tsa mo gare. Leina la gagwe le ne la bewa mo palong lya ditlhopho la ANC mme a boela kwa Palamenteng morago ga ditlhopho. Monna wa gagwe o tlhokafetse ka 2015.

Ka 2018, Kilian o ne a nyatsa AfriForum. A re setlhopha sa go buelela ga se "buele mo boemong jwa me le ba bangwe ba ba buang puo ya Seaforikanse".

Kilian o ne a tswa mo Palamenteng pele ga ditlhophokakaretso tsa 2019, ka a ne a sa kwadisiwa jaaka ntlhopheng.

## Metswedi
Celestine Donkor

**Celestine Donkor** ke moopedi wa dipinastsa gospel kwa Ghana le mokwadi wa dipina. Ka Mopitlwe 2021, o ne a le mo gare ga Basadi ba ba moasome a mararo ba ba nang le tlhotlheletso e kgolo mo mminong ke 3Music Awards Women's Brunch. O ne a tlhoma Celestial Praise, konsarata ya ngwaga le ngwaga ya mmino wa Gospel.

## Botshelo le dithutego
Donkor o tsholetswe mo lelapeng la ga Rre le Mmè Akakpo, ka bobedi ba tswa kwa kgaolong ya Volta ya Ghana. O simolotse dithuto tsa gagwe tsa sekolo sa poraemari kwa St Augustine Preparatory school kwa Abeka Lapaz mme a tswelela kwa Nsaaniya Secondary Business School kwa Kasoa kwa a neng a fetsa dithuto tsa gagwe tsa sekolo se segolwane. O ne a ya kwa Yunibesithing ya Ghana, Legon koo a neng a bona BA (Hons) Sociology and Information studies.
## Tiro ya kopedi
Donkor o ne a dirisana le diopedi tse dintsi tsa mmino wa gospel, go akaretsa Joe Mettle, Joyce Blessing, Ceccy Twum, Mkhululi Bhebhe, Edem, Philipa Baafi, Funny Face. O na le dipina tse dintsi tse di tumileng, go akaretsa "Turning around", "Bigger", "Okronkronhene", "Manim Nguase", "Boobobo". Alebamo ya gagwe ya bofelo ya Agbebolo e ne ya mo fa leina la Artist of the year kwa National Gospel Music Awards.

## Botshelo jwa gagwe
Donkor o nyetse mme o na le bana ba le bararo ba basetsana.

## Metswedi
Janet Taylor Pickett

**Janet Taylor Pickett** (o tshotswe ka kgwedi ya diPhatwe ele lesome le boraro (13) ka ngwaga wa 1948) ke motaki wa kwa Amerika. Tiro ya ga Pickett e e tswakantsweng le metswedi ya tshedimosetso e tlhotlheleditswe ke maitemogelo a botshelo jwa gagwe jaaka mosadi wa Moafrika-Amerika.

## Botshelo le thuto
Janet Taylor Pickett o belegwe ka ngwaga wa1948 kwa Ann Arbor, Michigan, koo a neng a bona dikirii ya bachelor le ya master mo go tsa botaki. O ne gape a ithuta botaki kwa Vermont Studio Center, Parsons School of Design, le Fashion Institute of Technology. 

## Tiro
Taylor Pickett o dira ka mekgwa e e farologaneng e e akaretsang go betla, go tsenya dilo, go taka, go kopanya dilo le go dira dikhololo. Tiro ya gagwe e tlhotlheleditswe ke botshelo jwa gagwe jaaka mosadi wa Moaforika-Amerika mme a sedimoseditswe ke dingwaga tsa gagwe tsemasome a mararo (30) a ruta kwa Essex County College kwa New Jersey. Go ya ka mafoko a gagwe, "Botsho jwa me ke polelo e e tlhalosang mo tirong ya me".

Taylor Pickett e ne e le mongwe wa bataki bao tiro ya bone e neng ya bontshiwa ka ngwaga wa1986 mo pontshong ya setlhopha Progressions: Cultural Legacy kwa MoMA PS1.

Kamala Harris ke motshehetsi wa mosebetsi wa Taylor Pickett. Nngwe ya ditshwantsho tsa motaki e ne ya bontshiwa kwa ofising ya palamente fa Harris e ne e le mosenatoro. 

## Dipontsho tse di tlhomologileng
**Dipontsho tsa motho a le esi**

Ka ngwaga wa 2021: Necessary Memories, Jennifer Baahng Gallery, New York, New York.

Ka ngwaga wa 2016: Janet Taylor Pickett: The Matisse Series, Montclair Art Museum, Montclair, New Jersey 

**Dipontsho tsa setlhopha**

Ka ngwaga wa 2020: Riffs and Relations: African American Artists and the European Modernist Tradition, The Phillips Collection, Washington, DC 

Ka ngwaga wa 2017: African American Women Artists and the Power of Their Gaze, e e kwadilweng ke David C. Driskell Center For the Study of Visual Arts and Culture of African Americans and the African Diaspora, University of Maryland, Maryland 

Ka ngwaga wa 1986: Progressions: A Cultural Legacy, Museum of Modern Art, New York, New York

## Dikgatiso
"And She Was Born", mixed media, 2017, The Phillips Collection, Washington, D.C.

"Hagar's Dress", print, 2007, Studio Museum in Harlem, New York, New York, Pennsylvania Academy of the Fine Arts, Philadelphia, Pennsylvania, and the Telfair Museums, Savannah, Georgia
Christina Jasson

**Christina 'Chrissie' Jasson** e ne e le mokwaledi wa Aforika Borwa le leloko la mokgatlho wa badiri go tswa kwa Port Elizabeth, yo o neng a latofadiwa ka boepa puso kwa Tshekong ya Rivonia.

## Botshelo jwa gagwe jwa pele
Christina Jasson o tshotswe ka 1928. O ne a bereka e le clerk kwa Port Elizabeth.

## Go nna le seabe mo dipolotiking
Botlhaga jwa gagwe jwa sepolotiki bo ne bo akaretsa go etelela pele diteraeke di le mmalwa mme o ne a le matlhagatlhaga mo mekgatlhong wa  badiri moo a neng a rulaganya dijo, badiri ba go dira ditlatlana le badiri ba matsela. O ne a dira mmogo le Leslie Massina, Raymond Mhlaba, Wilton Mkwayi, Vuyisile Mini le Frances Baard.

O ne a dira jaaka  mokwaledi yo o tshwareletseng wa Komiti ya Tiro ya cape Botlhaba fa gare ga 1954 le 1955. Jasson o ne a tlhophiwa go nna leloko la komiti ya bosetšhaba ya khuduthamaga ya Mokgatlho wa Basadi ba Aforikaborwa kwa bokopanong jwa go simolola e e neng e tshwerwe kwa ntlolehalahala jwa Kgwebisano kwa Johannesburg, ka Moranang 17, 1954 bokopano jwa Khonkerese ya Borwa e ne ya tsaya karolo. Mekgatlho ya Badiri (SACTU) e e emelang Mokgatlho wa Badiri ba madirelo a Matsela. E ne e le leloko la komiti kgolo ya bokopano jwa Bosetšhaba ya SACTU ka 1956.O ne a itsholofetse fa a ne a latofadiwa ka go tsuololola puso mme a emala tsheko kwa Tshekong ya Rivonia. O ne a le ga gare ga motseletsele wa bobedi wa batho ba ba neng ba loga leano mmogo le ene. Balatofadiwa ba le 156 ba ne ba tshwarwa mme ba isiwa kwa kgolegelong ya Johannesburg, e e neng e itsege jaaka ‘the Fort’, kwa banna le basadi ba neng ba kgaoganngwa teng. Ga go itsiwe go le kalo ka maemo a basadi bano ba neng ba lebane le one ka nako ya fa ba ne ba le kwa kgolegelong. Morwadie o ne a tsholwa ka nako ya tsheko. Ditatofatso tsa go tsuologela puso di ne tsa sutlhiwa. O tlhokafetse ka 1999.

## Di-link tsa kwa ntle

* https://web.archive.org/web/20170904065102/ http://www.sahistory.org.za/1900s/1920s

* Documents tsa histori tsa ANC

* Bernstein, Hilda, 1975. Ka Diphenyo tsa Bone le ka Dikeledi tsa Bone - Basadi mo Tlhaolele Aforika Borwa, Letlole la Boditšhabatšhaba la Tshireletso le Thuso, London, United Kingdom.

* "Matsholo a Basadi a Kgatlhanong le Molao wa go Feta mo Aforika Borwa" Archived 4 phalane 2016 at Wayback Machine, About.com

* Letsatsi la Basadi March - 9 August 1956

## Bona gape

* Letsholo la go Ganetsa

## Metswedi
Maumela Mahuwa

**Maumela Mahuwa** (yo o tshotsweng ka Mopitlo a le malatsi a le lesome le borataro ka 1980.) ke modiragatsi wa Aforika Borwa, moreri, seopedi sa efangele le sebui sa tlhotlheletso. Gape ke motlhami-mmogo wa sekolo sa difilimi kwa Johannesburg, *African Academy of Cinematic Arts*. O itsege thata ka seabe sa gagwe mo filiming e e tumileng ya SABC 2 ya *[[Muvhango]]*, koo a neng a tshameka karolo ya ga Susan fa e sa le pontsho e e simololwa ka 1997. Maumela Mahuwa o tsholetswe kwa Gogobole kwa Sinthumule, motsana o o mo Kgaolong ya Limpopo kwa Aforika Borwa.

## Botshelo jwa pele
Mahuwa o tsholetswe kwa Gogobole kwa Sinthumule, motse o o mo Kgaolong ya Limpopo mo Aforika Borwa. O goletse kwa motsaneng o monnye wa Mamvuka, kwa Limpopo, a godisiwa ke mmaagwe; yo moragonyana a neng a nyelela fa Maumela a ne a le dingwaga di ka nna lesomo le motso kgotsa lesome le bobedi. O ne a tsewa ke ba losika ka nako eo mme mmaagwe a boa dingwaga di le tlhano moragonyana.

## Difilimi

## References
Liteboho Molise

**Liteboho Molise** (yo o tshotsweng ka Firikgong a le masome mabedi le boraro ka 1988) ke modiragatsi yo o tswang kwa Lesotho. O itsege thata ka seabe sa gagwe mo filiming ya SABC 2 ya seVenda, *[[Muvhango]]*, kwa a tshamekileng karolo ya ga Teboho fa e sale ka Motsheganong 2012. Liteboho o tsholetswe kwa Butha-Buthe, kwa Lesotho.

## Botshelo jwa pele
Liteboho o tshotswe le go golela kwa Lesotho kwa kgaolong ya Butha-Buthe. Koo, o ne a tsena sekolo kwa sekolong se se botlana sa Sophia mme moragonyana a tsena sekolo se segolo sa Mohale's Hoek kwa a neng a dira materiki gone. Batsadi ba gagwe ba ne ba nna kwa Maseru fa ene a ne a godisiwa ke rakgadiagwe.

## Difilimi

## Metswedi
Lira (moopedi)

**Lerato Moipone Molapo** (yo o tshotsweng ka Mopitlo a le lesome le bone ka 1979), yo o itsegeng ka seporofešenale ka leina la **Lira**, ke seopedi sa Aforika Borwa. Leina la gagwe le ranolwa go nna "lorato" ka Sesotho mme o bua dipuo di le nne. Ke moopedi wa mmino wa Afro-soul yo o rekisitseng ka platinum tse dintsi e bile ke moopedi wa Afro-soul yo o fentseng Sekgele sa Mmino sa Aforika Borwa (SAMA) makgetlho a le lesome le motso, yo o bitsang mmino wa gagwe "go kopanya mmino wa soul, funk, dikarolo tsa jazz le tsa Aforika."

Go ya ka lekwalodikgang la *The Star*, Lira ga jaana o tsewa e le motaki wa mosadi wa segompieno yo o kwa pele wa mosadi yo o dirang a le esi mo Aforika Borwa. O tlhagile mo dikhabareng tsa dimakasine di feta masome mararo lefatshe ka bophara.[citation needed]

O adima nako ya gagwe le dithoto tsa gagwe go dira ditiro tse di botlhokwa thata mo go ene. O sa ntse a le matlhagatlhaga e bile o amogetse dietsele go tswa mo mekgatlhong e e farologaneng ya batho ba ba kwa tlase, ditlhopha tsa go thusa batho, le mananeo a go buelela a a tshwanang le Lenaneo la go Etleetsa Baithuti – le le neng la mo naya Seetsele sa Tlhotlheletso ka 2011.

Gape o nnile le seabe mo ditirong di le mmalwa tsa Trust ya Borwa jwa Aforika. Ka 2015, o ne a kwalwa ke Forbes Magazine jaaka mongwe wa diopedi tsa basadi tse di humileng thata mo Aforika yo o nang le madi a a fetang didikadike di le $35. E ne e le leloko la phanele ya bakatisi ya *[[The Voice Aforika Borwa]]* go tloga ka 2016 go fitlha ka 2019.

## Botshelo le tiro

## Metswedi
Bertha Gxowa

**Bertha Gxowa**, OLS, (née **Mashaba**; 26 Ngwanatsele 1934 - 19 Ngwanatsele 2010) e ne e le molweladiphetogo kgatlhanong le tlhaolele le ditshwanelo tsa basadi le mokgatlho wa badiri mo Afrika Borwa.

## Baekerafi
Gxowa o tsholetswe kwa Gerimiston.O ne a tsena sekolo se sebotlana sa Thokoza la ntlha mo lefelong leo pele a fetela kwa sekolong se segolwane sa Puso.O ne a romelwa kwa kholetšheng ya kgwebo, koo a neng a fetsa dithuto tsa gagwe tsa go kwala ka mokgwa o o mokhutshwane le go boloka dibuka.[kinolo ya tlhogela]

## Tiro
Gxowa o simolotse go dira jaaka mothusi wa ofisi kwa Mokgatlhong wa Badiri ba Diaparo wa Aforika Borwa kwa a neng a nna le dipuisano tsa dituelo le go  kokoanya ditlankana tsa madirelo. Gxowa o ne a nna le seabe mo Liking ya Baša ya African National Congress (ANC) le Liki ya Basadi a sa ntse a le monnye.O ne a baya monwana lantlha le ANC ka nako ya letsholo la thuto le le kgatlhanong le Bantu.

## Katlego
Gxowa o ne a tsaya karolo mo Letsholong la  Defiance ka 1952.Gxowa e ne e le mongwe wa maloko a a simolotseng Mokgatlho wa Basadi ba Aforikaborwa (FEDSAW) .Gape e ne e le mongwe wa barulaganyi ba Mogwanto wa Basadi mo Kagong ya Kopano ka 1956 o o neng o ipelaetsa kgatlhanong le go fetisiwa ga melao. Gxowa, mmogo le Helen Joseph, ba ne ba tsamaya go ralala Aforika Borwa go ya go tsaya ditshaeno mo diphetišeneng di le 20 000 tse di neng tsa tlhagisiwa kwa mogwantong.

O ne a feleletsa a latofaditswe ka boferefere ka 1956 mo Tshekong ya Boferefere mme a nna mo tshekong go fitlha ka 1959.O ne a thibelwa ka fa tlase ga Suppression of Communism Act ka 1960.

]Ka 1994, o simolotse go direla mo Palamenteng jaaka leloko la ANC. O ne a le leloko la Komiti ya Palamente ya Merero ya Selegae le ya Boitekanelo go fitlha ka 2004.

## Botshelo le loso
Gxowa o ne a tlhokafala kwa bookelong kwa Johannesburg ka 19 Ngwanatsele 2010. Sepetlele sa kwa Gauteng se reeletswe ka ene. O ne a na le bana ba le batlhano mme o ne a nyetswe ke Cecil Mntukanti Gxowa, yo o neng a tlhokafetse pele ga gagwe. Lebitla la gagwe le ne la neelwa jaaka lefelo la ngwaoboswa ya porofense.

## Bona gape

* palo ya batho ba ba neng ba thibetswe go tsena ka fa tlase ga tlhaolele

## Metswedi
Efe Grace

**Efe Grace** ke moopedi le mokwadi wa dipina wa kwa Ghana. Ke seopedi sa mmino wa gospel. Efe Grace o ne a tlhophiwa go nna Gospel Artist of the Year ka nako ya Vodafone Ghana Music Awards ya 2021.

## Botshelo le dithutego

Efe Grace o tswa kwa Agogo kwa Kgaolong ya Ashanti, kwa Ghana. Grace ke morwadia moruti mongwe wa kwa Ghana, e bong Rev. Mensah Bonsu. Ke ene yo mogolo mo baneng ba le bararo. O ne a tsena sekolo sa Yaa Asantewaa Girls mme a se fetsa ka 2006. O ne a tsweletsa dithuto tsa gagwe kwa Christian Service University College a aloga ka 2011 ka Bachelor of Business Administration in Banking and Finance.

## Tiro ya gagwe ya kopelo
Grace o simolotse go opela fa a ne a le mo dingwageng tsa gagwe tsa bolesome, mme a nna seopedi sa kwa morago sa ga rraagwe. Kgabagare o ne a nna moeteledipele wa kobamelo kwa kerekeng ya gagwe fa a ntse a direla jaaka moopedi wa mmino wa jazz kwa dihoteleng, diresetšhurenteng le kwa mafelong a go nwa bojalwa kwa Kumasi. O ne gape a direla jaaka moopedi wa kwa morago wa Becca le Kwabena Kwabena.

Grace o simolotse e le seopedi sa kwa morago sa Sonnie Badu le Ohemaa Mercy. O ne a golola pina ya gagwe ya ntlha ka October 2018 e e bidiwang *"Yehowa ne M'abankese"* e e neng e le refix ya pina ya ga rraagwe e e nang le setlhogo se se tshwanang. O ne a golola pina e nngwe ya King of Glory. Ka ngwaga wa 2020, o ne a bona leina la gagwe la ntlha la Vodafone Ghana Music Award mo setlhopheng sa basadi ba ba opelang. 

Efe Grace o ne a tlhophiwa gape go nna Emerging Woman of the Year le Best Female Vocal Performance kwa 2021 3Music Awards.

O ne a tlhophiwa gabedi mo kgaisanong ya Gospel Artist of the Year le Best Female Vocal Performance of the Year ka pina ya gagwe Lord Have your way kwa Vodafone Ghana Music Awards ya 2021. Abiana o ne a gapa sekgele sa Female Vocal Performance. Ka Lwetse 2021, o ne a golola pina ya gagwe ya bone le ya ntlha e e bidiwang Overflow le Sounds of Heaven.

Ka ngwaga wa 2022, Efe Grace o ne gape a bona dikgetho tse tharo tsa Gospel Act of the Year, Best Female Vocal Performance ka pina ya gagwe Overflow le Performer of the Year ka go tshameka ga gagwe kwa 2021 3Music Women's Brunch Performance.
## Bodiragatsi jwa gagwe
Sale ka a simoloa go opele a le esi, o opetse dipina tsa gagwe kwa  Ghana Music Awards kwa a neng a diragatsa le   Ohemaa Mercy le Joe Mettle. kwa  Hope Concert le Ignite Virtual Concert. O diragaditse gape kwa  2021 3Music Women's Brunch.

## Digatiso tsa gagwe

### Dipina

* *Yehowa ne M'abankese* (2019)
* *King of Glory* (2019)
* *Lord Have your way* (2020)
* *Overflow* (2021)
* *Sound of Heaven* (2021)

## Metswedi
Ceccy Twum

**Ceccy Abena Ampratwum** (o tshotswe ka di 13 Ngwanatsele), yo o itsegeng ka leina la gagwe la sejanaga Ceccy Twum, ke moopedi wa segompieno wa sejanaga sa Ghana le mokwadi wa dipina. [1[2

## Botshelo le dithutego

Ceccy o tsholetswe kwa lelapeng la ga Rre le Mme Andoh kwa Accra, Ghana. Ceccy Twum o simolotse dithuto tsa gagwe tsa sekolo sa poraemari kwa Don Bosco Catholic Primary and Junior high kwa Winneba mme a tswelela kwa Snapps College go ya kwa dithutong tsa gagwe tsa sekontari kwa Accra.[ 3]

## Botshelo jwa gagwe

Ceccy o nyetswe ke Moperofeti Alex Twum mme ba na le bana ba le bararo. 4][5 Ke moopedi wa gospel le moeteledipele wa kobamelo.

## Tiro ya gagwe ya kopelo

Ceccy Twum o ne a golola alebamo ya gagwe ya ntlha Me Gyefo ne Yesu ka 2005, e e neng ya mo tlisa mo leseding. O dirisane mmogo le go tshameka mo dithulaganyong tse dikgolo le diopedi di le mmalwa tsa mmino wa gospel, go akaretsa Mercy Chinwo, Joe Mettle, Ohemaa Mercy, MOG Music, Joyce Blessing, Nathaniel Bassey, Sinach, Frank Edwards, Empress Gifty.[ 6[7[8] Ceccy o na le dipina tse dintsi tse di tumileng tse di akaretsang Victory, Di Wo Hene, Your Grace, Amen. Ka 2018 pina ya gagwe ya Jehovah e ne ya dira gore a tlhophiwe kwa Vodafone Ghana Music Awards jaaka pina ya ngwaga ya Gospel. [9 [10] O ne gape a tlhophiwa go nna Artiste Of Excellence West Africa kwa African Music And Media Awards. [ 11

Ceccy o tshwara tiragalo ya ngwaga le ngwaga ya Evangedi e e bidiwang Gold Worship e e kgobokanyang badumedi go tswa mo dikarolong tsotlhe tsa botshelo go obamela mmogo. 12]

## Dipina tsa gagwe
**Alobamo**
Me Gyefo ne Yesu (2005)
Meko M'anim (2008)[13][14
Golden Oil (2013)

## Metswedi

[1 "Ceccy Twum,". GhanaWeb. Retrieved 2020-07-04.

[2 "Beautiful Photos Of Ceccy Twum And Her Husband Drop As They Mark 20 Years Wedding Anniversary". GhanaCelebrities. 2019-09-26. Retrieved 2020-07-04.

[3] "Celebrity Profile : Ceccy Twum Lifestyle Archives". HelloGh. Retrieved 2020-07-04.

[4 Online, Peace FM. "PHOTOS- Ceccy Twum And Hubby Celebrate 19 Years Of Their Marriage". Peacefmonline - Ghana news. Retrieved 2020-07-04.

[5 "Keep marital issues private - Ceccy Twum". Graphic Online. Retrieved 2020-07-04.

[6 "Sinach, Ohemaa Mercy, Ceccy Twum, Tagoe Sister & Amy Newman thrill many at Women In Worship 2018". GhanaWeb. 2018-09-21. Retrieved 2020-07-04.

[7 "Gospel stars lift up worship at MTN Ghana stands in worship". BusinessGhana. Retrieved 2020-07-04.

[8 Dzokpo, Ike (2019-10-14). "MTN Stands in Worship: Renowned artists to set Ghana ablaze with thrilling performances". News Ghana. Retrieved 2020-07-04.

[9 "2018 Vodafone Ghana Music Awards: Full list of nominees". GhanaWeb. 2018-03-04. Retrieved 2020-07-04.

[10] Adu, Dennis (2018-03-05). "Full List: Nominees for Vodafone Ghana Music Awards (VGMA) 2018". Adomonline. Retrieved 2020-07-04.

[11 "Ohemaa Mercy, Ceccy Twum, Joe Mettle, Others Nominated For African Gospel Music & Media Awards 2018". ZionFelix. 2018-04-25. Retrieved 2020-07-04.

[12 "Ceccy Twum to thrill fans at 'Gold Worship' concert". GhanaWeb. 2018-11-29. Retrieved 2020-07-04.

4
Afia Amankwaah Tamakloe

**Ophelia Ofori Amankwaah** yo o itsegeng thata ka **Afia Amankwaah Tamakloe** ke motho wa mo thelebišeneng le radio ya kwa Ghana, mmegadikgang le mmueledi wa boitekanelo. [1] [2] [3] O ne a fiwa sekgele sa go nna mmegadikgang yo o gaisang wa tsa boitekanelo kwa 25th GJA Awards. [ 4] She is the host of Nkwa Hia, Nyinsen Ne Awo and M'ahyɛaseɛ on .[ 5]

## Botshelo jwa gagwe
O nyetswe ke Rre. Larry Tamakloe le bone ba na le bana ba le babedi, Laureen le Kurt.[ 10][11]

## Metswedi
[1] Mortey, Gershon (2018-02-07). "VIDEO: Preview of Adom FM's 'Nyinsen Ne Awuo' with Afia Amankwah Tamakloe". Adomonline.com. Retrieved 2020-10-27.

[2] Mensah, Jeffrey (2019-07-24). "Photos of the most beautiful Twi newscasters in Ghana". Yen.com.gh - Ghana news. Retrieved 2020-10-27.

[3] Brown, Lizbeth (2019-07-24). "Photos: Meet the 10 beautiful twi newscasters who have dominated the media space". GhPage. Retrieved 2020-10-27.

[4 "Multimedia Group wins big at 25th GJA Awards". MyJoyOnline.com. 2020-10-25. Retrieved 2020-10-27.

[5 "Adom TV's Afia Amankwah Tamakloe Celebrates Birthday With Stunning Photos". GhGossip. 2020-04-02. Archived from the original on 2020-10-31. Retrieved 2020-10-27.

[6 "Full list of 64 award winners at 25th GJA Awards". MyJoyOnline.com. 2020-10-25. Retrieved 2020-10-27.

[7] Tetteh, Nii Okai (2020-09-03). "Full 2020 National Communications Awards Nominees List - Kuulpeeps.com, Others Included". Kuulpeeps - Ghana Campus News and Lifestyle Site by Students. Retrieved 2020-10-27.

[8 "Adom TV's Afia Amankwah, Sandra Ohemeng shine at Actors and Entertainers Awards". Modern Ghana. Retrieved 2020-10-27.

[9 "Ofori Amponsah, Joyce Blessing to perform at GOWA 2019". www.ghanaweb.com. 2019-10-22. Archived from the original on 2020-10-31. Retrieved 2020-10-27.

[10] RASHAD (2020-03-31). "Afia Amankwah Tamakloe of Adom TV flaunts her handsome husband online-Netizens react (Photos)". GhPage. Retrieved 2020-10-27.

[11 "Adom Tv's Afia Amankwah Tamakloe Flaunts Son on Social Media As He Celebrates Birthday". Buzzgh. Archived from the original on June 16, 2020. Retrieved 2020-10-27.
Wendy Tuckerman

**Wendy Margaret Tuckerman** (née Porter, o tshotswe ka kgwedi ya Phalane a thola botlhano (5) ka ngwaga wa  1964) ke mopolotiki wa kwa Australia. O ntse a le leloko la New South Wales Legislative Assembly go tloga ka ngwaga wa 2019, a emela Goulburn go tswa mo Liberal Party.  E ne e le moemedi yo o neng a sa atlega mo ditlhophong tsa National Party tsa ditlhopho tsa kwa Cootamundra tsa 2017. Tuckerman o ne a direla jaaka Tona ya Puso ya Selegae mo lefapheng la Perrottet go tloga ka kgwedi ya Sedimonthole ka ngwaga wa 2021 go fitlha ka kgwedi ya Mopitlwe ka ngwaga  wa 2023.

Tuckerman o kile a nna leloko la Sepodisi sa Australia. E ne e le ratoropo wa Khansele ya Boorowa ka dingwaga di le lesome le bobedi go tloga ka ngwaga wa 2007, mme morago ya nna motsamaisi wa Khansele ya Hilltops, e e tlhamilweng ka go kopanngwa ga Khansele ya Boorowa, Harden Shire le Young Shire. O ne a nna mogakolodi wa Hilltops kwa ditlhophong tsa ngwaga wa 2017 tsa khansele e ntšhwa.

Tuckerman o tshegetsa go tsenngwa ga Sydney Water mo mebarakeng ya poraefete le dithoto tse dingwe.

## Metswedi
Clare Nyakudya

**Clare Nyakujara** ke moopedi wa mmino wa Afro-fusion wa kwa Zimbabwe yo o nnang kwa United States[1][2] le motshameki wa mmino wa acoustic[4]

## Tiro ya gagwe
Clare Nyakujara o belegetswe kwa Harare, Zimbabwe kwa a goletseng teng. O simolotse tiro ya gagwe jaaka seopedi se se tshegetsang moopedi yo mongwe yo o itsegeng go tloga ka 2002 go fitlha ka 2009 mme o ne a tshameka gape kwa ditiragalong tsa Open mic kwa Harare ka nako eo. [67] O ne a rekota alebamo ya gagwe ya ntlha ka 2010 e e bidiwang Haudinei.
Sandra Ndebele

**Sandra Ndebele** ke moopedi, mmini le diragatsi wa ka Zimbabwean]].
## Tiro
Ndebele o simolotse go nna le seabe mo botaking jwa go tshameka fa a sa ntse a le kwa sekolong mme moragonyana a nna leloko la setlhopha sa IYASA se a neng a tsamaya le sone lefatshe ka bophara. Moragonyana o ne a golola alebamo ya gagwe ya dipina di le 10 ka 2003. O ne a tswelela go tshameka kwa ditiragalong tse di farologaneng le bataki ba bagolo jaaka Oliver Mtukudzi le Alick Macheso. Metshameko ya gagwe ya go bina e ne ya dira gore a ratwe ke batho ba le bantsi le fa bangwe ba ne ba tshwenngwa ke gore metshameko ya gagwe e ne e tsosa maikutlo a tlhakanelo dikobo e bile e supa maikutlo a tlhakanelo dikobo. Di-single tsa gagwe, Malaika le Mama e ne e le tse di ratwang thata ke babogedi. O ne a tswelela go golola dipina le dialebamo tse dingwe tse dintsi. O ne a fetola leina la gagwe ka 2019 mme a batla batantshi ba baša go ikamanya le setlhopha sa gagwe fa a ntse a ipaakanyetsa alebamo e ntšhwa. [3] Mo dingwageng tse di fetileng Ndebele o dirisane le diopedi tse di farologaneng go akaretsa Jah Prayzah mo pineng ya lorato e e bidiwang Mushona neMuNdevere.[ O ne gape a dira le batho ba ba tshwanang le Ammara Brown, Sulumani Chimbetu le Somandla Ndebele. Bosheng jaana go ne ga begwa gore Sandra Ndebele o tlaa tshameka mo filiming ya Netflix, The Bad Bishop e e tla gatisiwang mo Afrika Borwa. [5]

## Motswedi
[1 "Sandra Ndebele". Music In Africa (in French). 3 July 2015. Retrieved 4 December 2021.

[2 "Raunchy dance to sell Zimbabwe culture". 24 January 2007. Retrieved 3 December 2021.

[3 "Sandra Ndebele hints at comeback". The Standard. 21 February 2016. Archived from the original on 3 December 2021. Retrieved 3 December 2021.

[4] Chronicle, The. "Jah Prayzah, Sandra collaborate". The Chronicle. Retrieved 3 December 2021.

[5 "Sandra Ndebele, Madam Boss To Star In SA Netflix Movie". NewZimbabwe.com. 23 July 2021. Retrieved 3 December 2021.
Yola Araújo

**Yola Catiana Moreira de Araújo** (o belegwe ka 13 Seetebosigo 1978), gape a itsiwe jaaka **Yola Araújo**, ke moopedi wa kwa Angola, yo o itsegeng thata ka tiro ya gagwe mo mefuteng ya kizomba le semba.
## Kitso ka gagwe
Araújo o berekile le bataki ba bangwe ba ba itsegeng ba Angola jaaka Yola Semedo, Ary, le Anselmo Ralph. Dingwe tsa dipina tsa gagwe tse di tumileng di akaretsa "Quadradinha", "Não é justo não", "Eu sou" (feat. Fabious), le "Página Virada", gareng ga tse dingwe. Nngwe ya dibidio tsa gagwe tsa mmino e na le motshameki wa dimotlelara e bong Tyson Beckford. O ne a tlhophiwa go nna motshameki wa mosadi wa Palop kwa 2020 African 

Entertainment Awards USA, e e neng e tshwaretswe kwa Newark, New Jersey, United States. Ka ngwaga wa 2020, o ne a nna le seabe mo tirisanong mmogo ya baopedi ba le 20 ba Angola go opela pina ya bosetšhaba ya Angola Angola Avante, mo segopotsong sa bo 45 sa go bewa ga yone jaaka pina. Badiragatsi ba bangwe mo tirisanong e e ne e le Filipe Mukenga, Eduardo Paím, le Matias Damásio.[ 2

Araújo o na le bana ba le babedi le monna wa gagwe wa pele Fredy Costa: Ayani Costa le Jason Costa.[ 3] Araújo o ne a gololwa ka 2007 morago ga gore Costa a bonwe molato morago ga gore bobedi jwa bone ba tlhasele motshameki Tânia Burity.[ Bobedi jwa bone ba ne ba boelana morago ga tiragalo eo.

## Metswedi
[1"Africa Entertainment Awards USA 2020: All the nominees". Music in Africa. 9 October 2020. Retrieved 27 July 2023.

[2Costa, Tatiana (19 June 2020). "45th Anniversary of National Independence anthem highlights Angolan patriotism and solidarity". Ver Angola. Retrieved 27 August 2024.

[3"Biografia de Yola Araújo". Angola Mais. Archived from the original on 31 December 2014. Retrieved 27 July 2023.

[4"Yola e Fredy Costa respondem em tribunal". Jornal de Angola (in Portuguese). 7 September 2009. Archived from the original on 8 September 2023. Retrieved 8 September 2023.

[5"Yola Araújo e Tânia Burity ultrapassam desavenças". Rede Angola (in Portuguese). 5 August 2014. Retrieved 27 July 2023.

[6"Yola Araújo tem vídeo novo". Rede Angola. 5 February 2015. Retrieved 27 July 2023.
Maria do Céu

**Maria do Céu da Silva Lopes Federer** kana  **Maria do Céu** (o tshotswe ka 1957) ke mothusa batho kwa  East Timor le lepolotiki, o ne a emetse ditlhopho tsa bo tautona ka ditlhopho tsa 2012.
## Botshelo jwa gagwe
Maria do Céu da Silva Lopes Federer o ne a tsholelwa kwa Setlhaketlhakeng sa Atauro, kwa Portugal ka 1957. Rraagwe e ne e le mmegadikgang e bile e le mmueledi yo o neng a sa dumalane le puso. E ne e le moitse wa dipuo yo o neng a kgona go bua dipuo di le thataro. Le ene e ne e le leloko la mokgatlho o o neng o lwantsha puso mme o ne a tsamaya fa gare ga Australia le East Timor le fa gone a godiseditse lelapa la gagwe kwa Australia. E ne e le mongwe wa bathei ba mokgatlho o e seng wa mmuso o ba neng ba o bitsa Timor Aid.[ 1

Ka 2003 o ne a neela bosupi kwa theetsong ya setšhaba ka ga tshwaro e e sa siamang ya bagolegwa ba sepolotiki kwa tshimologong ya dingwaga tsa bo1980. O ne a bolela gore o ne a bona batsofe, basadi le bana ba goroga kwa setlhaketlhakeng sa Atauro koo a neng a dira gone jaaka modiri wa namolo. Bano e ne e le batho ba ba neng ba tsieditswe gore ba ye koo ka gonne ba ne ba dumela gore ba ne ba tlile go nna lobakanyana fela koo mme ba ne ba goroga ba se na dithoto tse dintsi. Le fa seemo se ne se le bonolo mo setlhaketlhakeng basadi bangwe ba ne ba sotliwa ka tsa tlhakanelodikobo mme bana ba le bantsi ba ne ba swa ka ntlha ya leroborobo la kholera.[ 2

Mo go one ngwaga oo o ne a etelela pele Comissão Nacional de Eleições e e neng ya rulaganya ditlhopho.
O ntse a dira dipatlisiso ka buka e e buang ka balweladiphetogo ba ba sa itsiweng ba kwa East Timor. O ne a tsenela ditlhopho tsa mopresidente ka 2012 mme a bona 0.4% ya diboutu.

## Metswedi

[1 Timor Leste: Maria do Ceu Lopes da Silva Archived 2015-02-20 at the Wayback Machine, Radio National, CLASSIC LNL:, Friday 4 November 2011

[2 History of the Conflict Archived 2016-07-07 at the Wayback Machine, Part 3, cavr-timorleste.org, retrieved 11 February 2015
Tânia Burity

**Tânia Cefira Gomes Burity** (o tshotswe ka 28 Phalane 1978) ke diragatsi, mmegadikgang, le mmabobtle wa kwa Angola.
## Botshelo jwa gagwe
Burity o tsholetswe kwa Luanda, Angola. O weditse dithuto tsa gagwe tsa bobegadikgang kwa Instituto Médio de Economia de Luanda (IMEL) mme moragonyana a ithuta tsa tlhaeletsano kwa Instituto Superior Privado de Angola. Burity o ne a dira mo go tsa thekiso le tsa bobegadikgang go fitlha a tsena mo lefatsheng la botaki.[ 1

Go tloga ka 2001 go ya go 2004, o ne a tsamaisa lenaneo la thelebishene la Angola dá Sorte. Ka 2001, Burity o ne a tshameka mo motseletseleng wa thelebishene wa Vidas Ocultas. Mo ngwageng o o latelang, o ne a tshameka moithuti Djamila kwa Reviravolta. Ka 2005, Burity o ne a tshameka karolo ya ga Cláudia, yo e leng ene mogaka wa dikgang tsa thelebishene ya Sede de Viver. Go tloga ka 2005 go ya go 2006, o ne a tshameka Eugénia mo miniseries ya 113. Burity e ne e le mmoledi le morulaganyi wa bobegadikgang wa lenaneo la radio la Boa Noite Angola go tloga ka 2005 go ya go 2006.[ 1  Ka 2007, motshameki Fredy Costa o ne a tlhasela Burity, a dira gore a se ka a bereka dikgwedi di le pedi. Costa o ne a atlholelwa dikgwedi di le thataro mo kgolegelong, fa mosadi wa gagwe wa pele Yola Araújo ene a ne a gololwa.[ 2

Ka 2009, Burity o ne a tshameka mosadi wa kgwebo Camila mo go Minha Terra, Minha Mãe. Fa gare ga 2010 le 2012, o ne a dira jaaka mmoledi le mokaedi wa lenaneo la radio la bana la Karibrinca na Rádio. Burity o ne gape a dira jaaka mmotlelara mme e ne e le moanelwamogolo kwa Miss Luanda 2011. O ne a tshameka jaaka mogakolodi wa tsa feshene Ofélia mo Windeck ka 2012.[ 1 Ka 2014, o ne a le moamogedi wa Big Brother Angola.[2 Ka 2016, Burity e ne e le modulasetulo wa ba ba neng ba dira mo Casting JC Models le Casting para Actores Agência Útima. [ 1

Kgaitsadie ke moanedi wa thelebišene Dicla Burity.[ Tânia Burity o nna kwa Lisbon mme o na le bana ba le babedi ba basetsana.[ 4

## Metswedi
[1 "Tânia Burity Biografia". Neovibe (in Portuguese). Retrieved 5 November 2020.

[2 "Yola Araújo e Tânia Burity ultrapassam desavenças". Rede Angola (in Portuguese). 5 August 2014. Retrieved 5 November 2020.

[3 Oliveira, Sued de (2 October 2017). "Tânia Burity indignada com comentários racistas contra a irmã Dicla Burity". Platinaline.com (in Portuguese). Retrieved 5 November 2020.

[4 "TÂNIA BURITY: "GOSTO DE HOMENS MUSCULADOS"". Paratudo (in Portuguese). Retrieved 5 November 2020.[dead link]
Jandira Sassingui Neto

**Jandira Sassingui Neto** (o belegwe ka 28 Moranang 1983) ke moopedi le mokwadi wa dipina wa kwa Angola. O belegetswe kwa kgaolong  ya Huambo e e leng kwa Central Region ya Angola mme o itsege thata ka leina la gagwe la setena la Pearl. [ 1[2]

## Botshelo jwa gagwe jwa pele
Pearl o tsholetswe kwa porofenseng ya Huambo ka 1983, mme mmaagwe ke ngaka ya kalafi. Rraagwe ke mmueledi e bile ke seopedi. Rraagwe, Manuel Sassingui (yo jaanong a tlhokafetseng) e ne e le leloko la setlhopha sa mmino sa Stars of the South. Fa a ne a na le dingwaga di le robongwe, ene le mmaagwe le bomonnawe ba bararo, ba ne ba tshwanelwa ke go fuduga kwa Huambo go ya Luanda ka ntlha ya Ntwa ya Selegae ya kwa Angola. Dingwaga di sekae moragonyana, ba ne ba ya kwa Windhoek, e leng motsemogolo wa Namibia. O ne a ithutela molao kwa Yunibesithing ya Pretoria, mo Afrika Borwa.

## Tiro ya gagwe
O ne a nna le tshono ya gagwe ya ntlha e kgolo mo lefatsheng la mmino kwa Pretoria, a tlhotlheleditswe ke lenaneo la ditalente la Coca-Cola Pop Stars. O ne a tsaya karolo mo kgaisanong eo mme kgabagare o ne a se ka a tshwanelega ka gonne e ne e se Moafrika Borwa. Fa e sa le ka nako eo, o ne a nna moopedi yo o tumileng mme o kile a opela kwa Angola le kwa Portugal.

## Botshelo jwa gagwe
O na le ngwana wa mosetsana, Valentine, le Sérgio Neto, motsamaisi wa Semba Comunicação.[ 3[ 4

## Metswedi

[1 "Biografia: Jandira Sassingui". Pérola. 2013-11-07. Archived from the original on 2013-11-07. Retrieved 2017-11-07.

[2 "Pérola: Um novo album". O país em revista. 2013-12-28. Archived from the original on 2013-12-28. Retrieved 2017-11-07.

[3 "A feminista que tem Angola a seus pés". Notícias Magazine (in European Portuguese). 2015-08-10. Retrieved 2017-11-07.

[4 "Pérola : "Toda mulher angolana é batalhadora por isso somos Divas"". SAPO Lifestyle (in Portuguese). Retrieved 2017-11-07.
Desery Fienies

**Desery Wellin Fienies** ke mopolotiki wa kwa Aforika Borwa o o berekileng e le moemedi wa sennela ruri wa khansele ya dikgaolo go tswa kwa Kapa Bokone fa e sale 2023. Ke leloko la African National Congress, Fienies o berekile e le leloko la khansele ya Kapa Bokone le leloko la palamente ya Kapa Bokone go tswa ka 2020 go tsena 2024.

## Tiro ya sepolotiki
Ka Seetebosigo a le lesome le bobedi ngwaga wa 2020, Finies o ne a tlhomamisiwa e le leloko la palamente ya Kapa Bokone.

Moeteledipele Zamani Saul, mo tswakanyong ya matona ka Seetebosigo a le masome mabedi le borataro, o ne a mo tlhoma go etelela pele lephata la metshameko, botaki le ngwao. Moeteledipele wa Democratic Alliance wa kgaolo Andrew Louw o ne a re o tlhaela kitso ka a le mosha fa mokwaledi wa kgaolo wa African National Congress Deshi Ngxanya ene a ne a amogela go thapiwa ga gagwe. Fienies o ne a tlhomamisiwa semmuso ka Seetebosigo a le masome mabedi le borobabobedi.

Morago ga ditlhopho tsa 2024, Fienies o ne a tlhomamisiwa e le moemedi wa sennela ruri wa khansele ya kgaolo a emetse Kapa Bokone.

## Metswedi
Tsotso Tlhapi

**Galebekwe Virginia Tsotso Tlhapi** (o o tshotsweng ka Phalane a robabongwe ngwaga wa 1979) ke mopolotiki wa kwa Aforika Borwa o o berekang e le mokhanselara wa botaki, ngwao, metshameko le itloso bodutu, o nnile mo ofising eo fa e sale ka Phalane 2024. Pele o nnile mo maemong ao go tswa ka Motsheganong 2019 go tsena Ngwanatsele 2022 a bereka e le mokhanselara wa itsholelo, tlhabololo, tikologo, tshomarelo le bojanala kwa Bokone Bophirima go tswa ka Ngwanatsele 2022 go fitlhelela Seetebosigo 2024. Ke leloko la palamente ya Bokone Bophirima mo phathing ya African National Congress.

## Tiro ya sepolotiki
Tlhapi ke leloko la African National Congress le leloko la pele la lekgotla la banana la African National Congress. O kile a tshwarelela maemo a bodulasetilo a lekgotla la banana ba ANC kwa bokone bophirima, ke leloko la pele la komiti ya kgaolo ya ANC ya banana kwa kgaolong ya bojanala, le leloko la pele la komiti ya toropo ya tlhabololo itsholelo kwa mmasepaleng wa kgaolo ya Bojanala. Tlhapi o ne a tlhomamisiwa e le leloko la palamente ya kgaolo ya Bokone Bophirima ka Phatwe a le malatsi a mabedi ngwaga wa 2016.

Morago ga ditlhopho tsa 2019 tsa kgaolo, o ne a tlhomiwa leloko la khansele ya botaki, ngwao, metshameko le itloso boduth kwa pusong ya ga moeteledipele Job Mokgoro kwa Bokone Bophirima.

Ka Ngwanatsele a le masome mabedi le bobedi ngwaga wa 2022,Tlhapi o ne a tlhomiwa mokhanselara wa itsholelo, tlhabololo, tshomarelo le bojanala. O berekile go fitlhelela ka Seetebosigo 2024, fa Bitsa Lenkopane a tlhomiwa mo maemong ke moeteledipele Lazarus Mokgosi. Ka Phalane 2024, Tlhapi o ne a boela kwa khanseleng ka Phalane 2024 e le mokhanselara wa botaki, ngwao, metshamelo le itloso bodutu.

## Metswedi
Mosetsanagape Mokomele-Mothibi

**Mosetsanagape Margaret Mokomele-Mothib**i ke mopolotiki wa kwa Aforika Borwa o a neng a emetse African National Congress (ANC) kwa palamenteng ya Bokone Bophirima go fitlhelela ka 2014, fa a ne a retelelwa ke go bona tlhopho gape. O berekile e le mokhanselara wa bokone bophirima wa ditlhabololo, bomme, bana le batho ba ba nang le bogole go tswa ka Ngwanatsele 2010 go tsena Seetebosigo 2013 ka fa tlase ga ga moeteledipele Thandi Modise. O ne a kobiwa mo khanseleng morago ga go dumalana gore o dirisitse madi a setshaba go tsenelela bokopano jwa masome mabedi le botlhano jwa ANC ka Morule 2012.

## Tiro ya gagwe ya bopalamente
Ka ditlhopho tsa 2009,Mokomele-Mothibi o ne a tlhophiwa mo palamenteng ya Bokone Bophirima, a le mo maemong a masome mabedi le boraro a lenaane la ANC. Ka Ngwanatsele a le masome mabedi le botlhano ngwaga wa 2010, o ne a tlhophiwa kwa khanseleng ya Bokone Bophirima mo tswakanyong e kgolo ya ga Thandi Modise, o a neng a tlhatlhamile Maureen Modise e le moeteledipele wa Bokone Bophirima. Modise o ne a tlhoma Mokomele-Mothibi mo maemong a masha a tona wa ditlhabololo,bomme,bana le batho ba ba tshelang ka bogole.

Ka Tlhakole 2013, Mokomele-Mothibi o ne a baka diphuduego tse dipotlana fa a ne a dumela fa pele ga komiti ya madi a setshaba gore o dirisitse madi a setshaba go tsenelela bokopano jwa masome matlhano le boraro kwa Mangaung ka Morule 2012. O ne a duetse dikete di le lekgolo, masome a supa le bone gore tsala ya gagwe le matona a mangwe a puso a kgone go ya bokopanong le go nna mo ntlong ya boroko e e gautshwane. O ne a ikopa maitshwarelo a tshepisa fa a tlaa busa madi otlhe mo lobakeng lwa beke. Democratic Alliance e ne ya kopa tlhotlhomiso ya sepodisi.

Go dumela molato ga ga Mokomele-Mothibi go ne ga baka tlhotlhomiso ya gore o dirisitse maemo a gagwe botlhaswa, ka Seetebosigo a le masome mabedi le bosupa ngwaga wa 2013, Modise o ne a mo koba mo khanseleg, a re puso e batla go tila go arabela tse di santseng di eme. Ba bangwe ba ba neng ba kobiwa ke makhanselara a mabedi Louisa Mabe le China Dodovu, ba ba neng ba tlhageletse mo dikganngyeng tse pedi tse di farologaneng tsa tshenyo. Modise o ne a gatelela gore boraro joo bo dirile ditiro tsa bone ka tlhwaafalo ebile ga ba a bonwa molato ope.

Mokomele-Mothibi o ne a fetsa sebaka sa gagwe sa khansele e le leloko la khansele ya kgaolo. Mo ditlhoohong tsa 2014, o ne a le mo maemong a masome mabedi le botlhano a lenaabe la ANC, a retelelwa ke go tlhophiwa gape mo khanseleng ya kgaolo.

## Metswedi
Sonto Motaung

**Nomasonto Evelyn Motaung** (o o tshotsweng ka 1985 kgotsa 1986) ke mopolotiki wa kwa Aforika Borwa o a neng a tlhophilwe e le leloko la palamente wa African National Congress mo ditlhophong tsa 2019. Ka Mopitlo 2023, o ne a tlhomiwa mothusa tona mo lephateng la ofisi ya ga tautona, a bereka mo maemong ao go fitlhelela ka 2024.

## Tiro ya sepolotiki
Ka 2019, Motaung o ne a emela ditlhopho kwa palamenteng, a le mo maemong a masome a robabobedi le bone mo lenaaneng la ANC. O ne a tlhophiwa mo palamenteng a tlhomamisiwa e le mopalamente ka Motsheganong a le masome mabedi le bobedi ngwaga wa 2019. Fa a le dingwaga di le masome mararo le boraro, e ne e le mongwe wa  bapalamente ba ba botlana kwa ditlhophong. O berekile mo komiting ya pereko le madirelo.

Ka Motsheganong 2020, Motaung o ne a botsa gore ke eng go le modumo mo babegadikganngnyeng fa komiti ye supa e bereka ka thata.

Ka Moranang 2021, Motaung o ne a nna mo setlhopheng sa lekgotla la bokopano jwa banana.

Ka Mopitlo 2023, o ne a tlhomiwa mothusa tona mo ofising ya ga tautona ke tautona Cyril Ramaphosa.

O ne a fenngwa mo ditlhophong tsa 2024, mme morago a busediwa mo palamenteng ka Bejani Chauke a ne a ithotse marapo.

## Metswedi
Tiny Chotelo

**Cukelwa Magdeline Chotelo** (o o itsegeng ka leina la **Tiny Chotelo**; o o tshotsweng ka Mopitlo a le malatsi a matlhano ngwaga wa 1962), ke mopolotiki wa Aforika Borwa. Ke leloko la African National Congress, o ne a tlhophilwe mo palamenteng ya Kapa Bokone ka 2009. Ka 2013 o ne a tlhomiwa leloko la khansele la ditlhabololo. O ne a tlhomiwa mokhanselara wa tlholego le tshomarelo tikologo ka 2014. Chotelo o ne a isiwa maemo tlase ka 2018 a tswa mo khanseleng ka 2019.

## Botshelo jwa a le mmotlana le thuto
Chotelo o tsholetswe mo lolwapeng kwa Batswana ka Mopitlo a le malatsi a matlhano ngwaga wa 1962 kwa Gatlhose kwa kgaolong e e neng e le Kapa pele kwa Aforika Borwa. O tsene sekolo sa Batlharo Tlhaping. O ne a aloga ka diploma go tswa kwa Thaba Nchu College of Education. Go tswa kwa University of Port Elizabeth gone o alogile ka highe diploma ya thuto.

## Tsa Pereko
Chotelo e ne e le mothusa modulasetilo wa lekgotla la bomme la Manyano le tlhogo ya lephata kwa Gamocwaedi Primary kwa Deurhaam,Kuruman. Ka 1996, o ne a nna leloko la lekanala la ANC la ga Joe Morolong. O ne a nna mokwaledi wa lekalana leo ka 1998.Chotelo o ne a tlhatlosiwa maemo go nna motshwara madi ka 2000 a nna leloko la komiti ya kgaolo ya Kgalagadi. Ka 2004 o ne a nna mothusa modulasetilo wa lekgotla la bomme la African National Congress. Chotelo o ne a tlhophiwa mo komiting ya kgaolo ka 2009.

## Puso ya kgaolo
O ne a tlhophiwa go ya palamenteng ya kgaolo ya Kapa Bokone mo ditlhophong tsa Moranang a le masome mabedi le bobedi ngwaga wa 2009 a tsena mo ofising ka Motsheganong a le malatsi a marataro ngwaga wa 2009. O ne a tlhomiwa modulasetilo wa komiti ya temothuo, dipalamo le pereko. Ka 2010 o ne a tlhomiwa modulasetilo wa badulasetilo le modulasetilo wa komiti ya pabalesego, tirosanommogo le ditsela le pereko.

Chotelo o ne a tlhophilwe go nna leloko la khansele ya ditlhabololo ke moeteledipele Sylvia Lucas ka Seetebosigo a le malatsi a matlhano ngwaga wa 2013. Chotelo o ne a tlhatlhama Mxolisa Sokatsha.

Morago ga ditlhopho tsa 2014, Chotelo o ne a simolola setlha sa bobedi e le leloko la palamente ka Motsheganong a le masome mabedi le motso ngwaga wa 2014. Ka Motsheganong a le masome mararo, Lucas o ne a itsise khansele ya gagwe e ntsha. O ne a neela Chotelo maemo a mokhanselara wa tshomarelo tikologo le tlholego, a tlhatlhama Patrick Mabilo. O ne a fokodiwa maemo mo khanseleng ka Tlhakole 2018.

Chotelo o dule mo palamenteng ka Motsheganong 2019, ka a ne a sa tlhagelele mo lenaaneng la ANC la bo ntlhopheng ba ditlhopho tsa 2019.

## Botshelo jwa gagwe
Chotelo o nyetswe o na le bana ba le bararo.

## Metswedi
Berenice Sinexve

**Berenice Sinexve** ke mopolotiki wa kwa Aforika Borwa le leloko la African National Congress (ANC). E ne e le leloko la palamente ya kgaolo ya Kapa Bokone le mokhanselara wa metshameko, botaki le ngwao go tswa ka Motsheganong ngwaga wa 2019 go tsena Seetebosigo ngwaga wa 2020.

## Metswedi
Nomandla Bloem

**Sylvia Nomandla Bloem** ke mopolotiki wa kwa Aforika Borwa o o berekileng e le mokhanselara wa kwa Kapa Bokone wa dipalamo le tshireletsego go tswa ka Seetebosigo 2020 go tsena Seetebosigo 2024 le e le leloko la palamente ya Kapa Bokone go tswa ka Motsheganong 2019 go tsena Motsheganong 2024. Go tswa ka Motsheganong 2019 go tsena Seetebosigo 2020, o ne a bereka e le mokhanselara wa Kapa Bokone wa tlhabololo ditsha, temothuo le tshomarelo tlholego le tikologo. Bloem ke leloko la African National Congress.

## Puso ya kgaolo
Bloem o ne a sa tlhophiwa mo palamenteng ya kgaolo ya Kapa Bokone mo ditlhophong tsa 2019, ka a ne a le wa lesome le borobabongwe mo lenaaneng la ANC, phathi e be ya fenya ditilo di le lesome le borobabongwe. Le fa go ntse jalo, motsamaisa dipuisano tsa palamente Kenny Mmoiemang o ne a tlhopha go bereka mo kgaolong go na le go ya palamenteng ka jalo ANC ya tlhopha Bloem go nna mo setilong swo. O ne a tlhomamisiwa ga mmogo le maloko a mangwe a masha ka Motsheganong a le masome mabedi le bobedi ngwaga wa 2019.

Ka Motsheganong a le masome mabedi le borobabobedi, moeteledipele Zamani Saul o ne a thapa Bloem go nna leloko la khansele ya lephata le le neng le sa tswa go diriwa la tlhabololo ditsha, temothuo le tshomarelo tikologo le tlholego. O ne a tlhomamisiwa letsatsi lone leo.

Bloem o berekile mo maemong ao go fitlhelela a tlhomiwa mokhanselara wa dipalamo le tshireletsego ka Seetebosigo 2020. O ne a tlhatlhama Nontobeko Vilakazi, fa Mase Manopole a ne a mo tlhatlhama mo maemong a mokhanselara wa tlhabololo ditsha, temothuo le tshomarelo tikologo.

Bloem o ne a seka a tlhophiwa gape mo khanseleng ka ditlhopho tsa 2024 tsa kgaolo, a ne a le kwa tlase mo lenaaneng la ANC la kgaolo.

## Metswedi
Thenjiwe Mtintso

**Thenjiwe Mtintso** (o o tshotsweng ka Ngwanatsele a le malatsi a supa ngwaga wa 1950) ke molweladitshwanelo o o kgatlhanong le puso ya tlhaolele, mopolotiki le moemedi wa mafatshe wa kwa Aforika Borwa, o o berekileng mo maemong a a kwa godimo mo phathing ya African National Congress (ANC), Soutth African Communist Party (SACP), gape e le lebutswapele ka phathi ya uMkhonto we Sizwe.

## Botshelo jwa gagwe
Thenjiwe o tsholetswe kwa Soweto,Johannesburg, a bo a golela teng. Ke morwadie Hanna "MaRadebe" Mtintso le Gana Makabeni, o a berekileng mo lekgotleng la babereki e le leloko la African National Congress (ANC). Thenjiwe o ne a nna moithuti wa molweladitshwanelo mo lekgotleng la baithuti la Aforika Borwa la SASO le Black Conscious Movement (BCM) ka nako ya fa a le moithuti kwa University of Fort Hare.

Mangwe a maiphitlhelo a ga Thenjiwe le molao wa puso ya tlhaolele, ke fa a ne a tshwarwe ka Phalane 1976. Fa a tshwerwe, o ne a atlholelwa tsheegelo kwa thoko ya dingwag tsa tlhano ka Morule ngwaga wa 1976. Morago ga malatsi a le makgolo mabedi masome a robabobedi le bobedi a le mo kgolegelong, ene le Joyce Mokhesi ba ne ba gololwa.

Ka 1977, fa Steve Biko, molweladitshwanelo o a neng a bereka le ene, a sena go bolawa ke mapodisi fa a emetse tsheko, o ne a tshaba. Morago ga loso lwa ga Biko, o ne a fudugela kwa Lesotho go nna bontlha kwa UMkhonto we Sizwe (ka SeZulu le seXhosa mafoko a a raya: tshaka ya setshaba) lekalana la ANC, le SACP.

O ne a tlhophiwa go ya palamenteng morago ga ditlhopho tsa ntlha tsa Aforika Borwa tsa batho ba ditso le merafe yotlhe ka 1994, e ne e le modulasetilo wa komiti ya tekatekano ya bong ka 1997. Fa e sale ka 2007, o berekile e le moemedi wa Aforika Borwa kwa Cuba (go tswa ka 2003 go tsena 2008) kwa Italy (go tswa ka 2009 go tsena 2012, kwa Romania (go tswa ka 2014 go tsena 2016), le kwa Spain ( go tswa ka 2019 go tsena 2022).

## Metswedi